கேள்வி: இயாசின் மாலிக்கு - ஆரம்ப வாழ்க்கை பற்றி விளக்கவும்.
பதில்: 1966 ஆம் ஆண்டு ஏப்ரல் மாதம் 3 ஆம் தேதி சிறீநகரின் மைசுமா பகுதியில் குலாம் காதிர் மாலிக் என்பவருக்கு மகனாய் இயாசின் மாலிக் பிறந்தார் இவரின் உடன்பிறந்தது மூன்று சகோதரிகள். அதில் ஒருவர் ஆமினா மாலிக் இவர் தனது சகோதரரின் உரிமைக்காக வழக்காடுமன்றத்தில் முறையிட்ட வழக்கறிஞர்களில் ஒருவர். மாலிக்கு சிறுவனாக இருந்தபோது, ​​பாதுகாப்புப் படையினரால் தெருக்களில் நடத்தப்பட்ட வன்முறைகளைக் கண்டதாக ஒரு பேட்டியில் தெரிவித்துள்ளார். 1980 ஆம் ஆண்டில் இராணுவத்திற்கும் வாடகை வாகன ஓட்டுநர்களுக்கும் இடையே ஏற்பட்ட மோதலைக் கண்ட பிறகுதான் இவர் ஒரு கிளர்ச்சியாளராக மாறியதாகக் கூறப்படுகிறது. தல கட்சி என்ற ஒரு கட்சியை இவர் உருவாக்கினார். இக்கட்சியின் மூலம் புரட்சிகர முன்னணியை உருவாக்கி அரசியல் செய்திகளை அச்சடித்து விநியோகம் செய்து குழப்பம் விளைவித்தார். இவரது குழு 1983 ஆம் ஆண்டு சிறீநகரில் செர்-இ-காசுமீர் விளையாட்டு அரங்கில் மேற்கிந்திய தீவுகள் அணிக்கு எதிராக நடந்த பன்னாட்டு துடுப்பாட்ட போட்டியை சீர்குலைக்க முயன்றது.[https://cricketarchive.com/Archive/Scorecards/44/44098.html India v West Indies, Srinagar 1983-84] சிறீநகரில் தேசிய மாநாட்டுக் கூட்டங்களுக்கு இடையூறு விளைவித்தது. மக்பூல் பட்டு தூக்கிலிடப்பட்டதற்கு எதிர்ப்புத் தெரிவித்தது. இக்காரணங்களால் மாலிக்கு கைது செய்யப்பட்டு நான்கு மாதங்கள் காவலில் வைக்கப்பட்டார். 1986 ஆம் ஆண்டு தலா கட்சி இசுலாமிய மாணவர் லீக்கு என மறுபெயரிடப்பட்டது. மாலிக்கு பொதுச் செயலாளராக இருந்தார். இசுலாமிய மாணவர் லீக்கு ஒரு முக்கியமான இளைஞர் இயக்கமாக மாறியது. அசுஃபாக் மசீத் வானி, இயாவேத் மிர் மற்றும் அப்துல் அமீது சேக் ஆகியோர் இதன் உறுப்பினர்களாக இருந்தனர்.}}
கேள்வி: இயாசின் மாலிக்கு - அரசியல் என்பது என்ன?
பதில்: 1987 ஆம் ஆண்டு நடைபெற்ற சட்டமன்றத் தேர்தலுக்கு முன்னதாக, இயாசின் மாலிக்கு தலைமையிலான இசுலாமிய மாணவர் கழகம் முசுலீம் ஐக்கிய முன்னணியில் இணைந்தது. அரசியல் சாசனத்தில் நம்பிக்கை இல்லாததால் கட்சி எந்த இடத்திலும் போட்டியிடவில்லை. ஆனால் அனைத்து சிறீநகர் தொகுதிகளிலும் முசுலீம் ஐக்கிய முன்னணி கட்சிக்காகப் பிரச்சாரம் செய்யும் பொறுப்பை ஏற்றுக்கொண்டது. முசுலீம் ஐக்கிய முன்னணியில் இணைந்த அனைத்துக் கட்சிகளும் சுதந்திரத்திற்கு ஆதரவானவை அல்லது சுயநிர்ணயத்திற்கு ஆதரவானவை என்று சமாத்-இ-இசுலாமின் செய்தித் தொடர்பாளர் தெரிவித்தார். Saima Bhat, [http://www.kashmirlife.net/battleground-amira-kadal-issue-01-vol-08-100167/Battleground Battleground Amira Kadal], Kashmir Life, 24 March 2016. ஆளும் கட்சியான தேசிய மாநாட்டின் "குண்டர்த்தனத்தை" எதிர்கொள்ளவே இசுலாமிய மாணவர் கழகம் கட்சியில் சேர்க்கப்பட்டது என்று மற்றொரு சமாத்து உறுப்பினர் கருத்து தெரிவித்தார். 1987 ஆம் ஆண்டு நடைபெற்ற தேர்தலில் சிறீநகரின் அமிரகதலில் நின்ற முசுலீம் ஐக்கிய முன்னணி வேட்பாளர் முகமது யூசுப் சாவுக்காக மாலிக்கு பிரச்சாரம் செய்தார். வாக்கு எண்ணிக்கை தொடங்கியவுடன் யூசுப் சா அமோக வெற்றி பெறுவது தெரிய வந்தது என்று அறிஞர் சுமந்திர போசு கூறினார். ஆனால், எதிர்த்துப் போட்டியிட்ட தேசிய மாநாட்டு கட்சி வேட்பாளர் குலாம் மொகிதீன் சா வெற்றி பெற்றதாக அறிவிக்கப்பட்டது. யூசுப் சாவும் மாலிக்கும் காவல்துறையினரால் கைது செய்யப்பட்டு 1987 ஆம் ஆண்டு இறுதி வரை முறையான குற்றச்சாட்டு ஏதுமின்றியும் விசாரணையின்றியும் சிறையில் அடைக்கப்பட்டனர். பரவலான தில்லுமுல்லுகளும் வாக்குச்சாவடிகள் கைப்பற்றப்பட்ட நிகழ்வுகளும் பதிவாகின. இத்தகைய முறைகேடுகள் தேசிய மாநாட்டுத் தலைவர் ஃபரூக் அப்துல்லா இந்திய அரசாங்கத்தின் ஒத்துழைப்புடன் மேற்கொள்ளப்பட்டதாகக் கூறப்படுகிறது.Inpreet Kaur, ''Warring over Peace in Kashmir'' in , quoted in போலீசார் எந்த புகாரையும் கேட்க மறுத்துவிட்டனர். தேசிய மாநாடு-காங்கிரசு கூட்டணி சட்டமன்றத்தில் 62 இடங்களைப் பெற்று வெற்றி பெற்றதாக அறிவிக்கப்பட்டு அரசாங்கத்தை அமைத்தது. 1987 ஆம் ஆண்டின் இந்த மோசடியான தேர்தல் காசுமீர் கிளர்ச்சிக்கான தூண்டுதலாக அமைந்தது என பெரும்பாலான அறிஞர்களால் பார்க்கப்படுகிறது. மாலிக்கு இதற்கு உடன்படவில்லை. "1987 தேர்தலின் முறைகேடுகள் ஆயுதமேந்திய போர்க்குணத்தை ஏற்படுத்தவில்லை. 1987 ஆம் ஆண்டுக்கு முன்பே நாங்கள் அங்கு இருந்தோம் என்று அவர் கூறுகிறார்.
கேள்வி: இயாசின் மாலிக்கு - போர்க்குணம் பற்றி நீங்கள் என்ன அறிந்துள்ளீர்கள்?
பதில்: சிறையில் இருந்து விடுவிக்கப்பட்ட பிறகு, மாலிக்கு பாக்கித்தானால் நிர்வகிக்கப்படும் காசுமீர் பகுதிக்குச் சென்று அங்குள்ள முகாம்களில் பயிற்சி பெறச் சென்றார்.:"The JKLF nucleus in IJK [Indian Jammu and Kashmir] had received weapons and training from a JKLF organization located across the border in AJK [Azad Jammu and Kashmir], as well as from Pakistani military agencies." சம்மு மற்றும் காசுமீர் விடுதலை முன்னணியின் முக்கிய உறுப்பினராக 1989 ஆம் ஆண்டில் காசுமீர் பள்ளத்தாக்குக்குத் திரும்பினார். முன்னாள் சமசுதானமான சம்மு மற்றும் காசுமீர் முழுமைக்கும் சுதந்திரம் பெற்றுத்தருவதே தனது இலக்காக அறிவித்தார்.